"Οι απειλές για την Ευρώπη είναι σήμερα τόσο μεγάλες, όσο ποτέ άλλοτε μετά τον Β' Παγκόσμιο Πόλεμο. Και πρόκειται για απειλές, όχι μόνο από το εξωτερικό, αλλά και από το εσωτερικό της Ευρώπης", από τα κόμματα που υπονομεύουν την συνοχή της, δήλωσε ο κ. Βέμπερ κατά την διάρκεια συνέντευξης Τύπου που παραχώρησε νωρίτερα σήμερα στο Βερολίνο, λίγο πριν από την έναρξη της προεκλογικής του εκστρατείας. Ο υποψήφιος πρόεδρος της Ευρωπαϊκής Επιτροπής, άσκησε δριμεία κριτική στην Εναλλακτική για την Γερμανία (AfD), την οποία χαρακτήρισε "κόμμα του Brexit για την Γερμανία".